Dargaičiai (Šiauliai)

Dargaičiai – kaimas Šiaulių rajono savivaldybėje, 24 km į šiaurę nuo Šiaulių. Kaimo viduryje, prie gatvės, auga Valstybės saugomas objektas – Kulnio ąžuolas. Greta kaimo teka Kūros upelis. 2014 metais Dargaičių kaime įkurtas didžiausias alpakų ūkis Lietuvoje.

Istorija 

Kaimas rašytiniuose šaltiniuose pirmą kartą paminėtas 1620 metais. Iki šiol išlaikęs rėžinę išplanavimo struktūrą. Lietuvos Didžiosios kunigaikštijos laikais kaimo žemės priklausė Šiaulių ekonomijai. Nuo 1791 m. kaimas priklausė Šiaulių valsčiui, nuo 1897 m. – Gruzdžių valsčiaus Piktuižių seniūnijai, nuo 1918 m. – Šiaulių apskrities Saveikių seniūnijai, nuo 1950 m. – Šiaulių rajono Gruzdžių apylinkės kaimas. 1953–1991 m. kaimo žemė priklausė Gruzdžių žemės ūkio technikumo ūkiui.

Gyventojai 
1923 m. surašymo metu kaime buvo 43 ūkiai.

Šaltiniai 

Šiaulių rajono savivaldybės gyvenvietės